OpenLLM-France/wikimedia huggingface dataset:
# Planiloricaria cryptodon

Planiloricaria cryptodon és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 21,5 cm de longitud total.

## Hàbitat

És un peix d'aigua dolça i de clima tropical (22 °C-28 °C).

## Distribució geogràfica

Es troba a Sud-amèrica: conques dels rius Ucayali, Purus i Mamoré (conca del riu Amazones).

## Referències

* 1 2 3 FishBase (anglès)
* ↑ Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* ↑ Baensch, H.A. i R. Riehl, 1997: Aquarien Atlas, Band 5. Mergus Verlag, Melle, Alemanya. 1148 p.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Fish collection database of the American Museum of Natural History. American Museum of Natural History, Central Park West, NY 10024-5192, Estats Units.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pigarg de Pallas

El pigarg de Pallas o àguila marina de Pallas (Haliaeetus leucoryphus) és un ocell rapinyaire de la família dels accipítrids (Accipitridae). Habita rius, llacs i pantans de l'Àsia central i Meridional, al Kazakhstan, sud-oest de Sibèria, Mongòlia i centre i nord de la Xina, el Pakistan, l'Índia, Bangladesh i Myanmar. Les poblacions septentrionals es traslladen cap al sud per a passar l'hivern. El seu estat de conservació es considera en perill d'extinció.

## Referències

* ↑ «Pigarg de Pallas». Cercaterm. TERMCAT, Centre de Terminologia. Rev. 11 desembre 2022 (català)
* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «Pallas's Fish-eagle. Haliaeetus leucoryphus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Pigarg ventreblanc

El pigarg ventreblanc (Haliaeetus leucogaster) és un ocell rapinyaire de la família dels accipítrids (Accipitridae). Habita costes, estuaris i grans rius de l'Àsia meridional, Arxipèlag Malai i regió d'Austràlia, des del sud de l'Índia i Sri Lanka, cap a l'est pel Sud-est Asiàtic fins al sud-est de la Xina, Taiwan, les illes Laquedives, Andaman i Nicobar, Indonèsia i Filipines fins Nova Guinea, l'Arxipèlag de Bismarck, Austràlia i Tasmània. El seu estat de conservació es considera de risc mínim.

## Referències

* ↑ «Pigarg ventreblanc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «White-bellied Sea-eagle. Haliaeetus leucogaster» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 7 novembre 2022].
# Pigat

«Pigat» té aquests significats:
# Pioneer

«Pioneer» té aquests significats:
* Astronàutica:
** Programa Pioneer de sondes espacials de la NASA.
** Pioneer 10, una de les sondes espacials d'aquest programa (la primera que va arribar a Júpiter).
* Electrònica: Pioneer Corporation és una companyia multinacional que produeix electrònica de consum.

## Vegeu també

* Pioner
# Poughita

La poughita és un mineral de la classe dels òxids. Anomenada així l'any 1968 per Richard Venable Gaines en honor de Frederick Harvey Pough, mineralogista nord-americà, conservador del Museu Americà d'Història Natural, director del Museu d'Història Natural de Santa Barbara i autor de A Field Guide to Rocks and Minerals (Guia de Camp de Roques i Minerals).

## Característiques

La poughita és un òxid de fórmula química Fe₂$^{3+}$(TeO₃)₂(SO₄)(H₂O)₂·H₂O. Cristal·litza en el sistema ortoròmbic. Segons la classificació de Nickel-Strunz, la poughita pertany a «04.JN - Tel·lurits amb anions addicionals, amb H₂O» juntament amb els següents minerals: sonoraïta, eztlita, cesbronita, oboyerita i juabita.

## Formació i jaciments

Es forma com a producte d'alteració de la pirita en la zona d'oxidació de dipòsits hidrotermals d'Au-Te. S'ha trobat associada a pirita, emmonsita, jarosita, limonita, quars (mina Moctezuma, Mèxic); mandarinoïta (mina El Plomo, Hondures).

## Referències

* ↑ Gaines, Richard V. «Poughite, a new tellurite mineral from Mexico and Honduras» (en anglès). American Mineralogist, 53, 7-8, 01-08-1968, pàg. 1075–1080. ISSN: 0003-004X.
* ↑ «Poughite» (en anglès). Mindat. [Consulta: 7 novembre 2015].
* ↑ «Pough, Frederick H. 1906-2006» (en anglès). Encyclopedia.com.
* ↑ «Poughite» (en anglès). Handbook of Mineralogy. Arxivat de l'original el 2012-06-08. [Consulta: 17 abril 2018].
# Pivotar

Pivotar, al món de l'esport, és una acció en la qual es fa un gir del cos en possessió de la pilota. Consisteix a desplaçar un peu, girant sobre l'altre peu que està fix a terra fent d'eix, per tal de protegir la pilota de l'acció d'un defensor. El peu que es desplaça es pot aixecar i moure tantes vegades com faci falta, sempre que l'altre mantingui el contacte amb el terra.
Aixecar el peu que fa d'eix o "peu de pivot" és considerat falta:
* Al bàsquet es considera passos, i se sanciona amb un servei de banda donant la possessió a l'equip rival.
* Al korfbal també es considera passos, i se sanciona amb un restart o falta de reinici per a l'equip rival.
# Plamen Stoyanov

Plamen Stoyanov Kolev (Kazanlâk, Província de Stara Zagora, 8 de novembre de 1971) va ser un ciclista búlgar, que fou professional del 2001 al 2004. Del seu palmarès destaca el Campionat nacional en ruta de 2004.

## Palmarès

* 1994
** 1r al Tour de Mevlana
* 1997
** Vencedor d'una etapa a la Volta a Rodes
* 2000
** 1r a la París-Rouen
* 2003
** Vencedor d'una etapa al Critèrium del Dauphiné Libéré
* 2004
** Campió de Bulgària en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Plan

* Aquest article tracta sobre el municipi aragonès. Vegeu-ne altres significats a «Plan (Isèra)».
Plan és un municipi aragonès situat a la província d'Osca i enquadrat a la comarca del Sobrarb. Aquest poble es va fer famós a la dècada de 1980 quan per evitar la despoblació va organitzar diverses caravanes de dones per tal que trobessin marit al poble. La idea va tenir un èxit relatiu i va ser copiada a diversos indrets.
El municipi forma part de la zona del Port de Otal-Cotefablo, Lloc d'Importància Comunitària.

## Entitats de població

* Saravillo. Llogaret situat a 950 metres sobre el nivell de la mar, entre Punta Llerga i l'Entremón. L'any 1991 tenia 74 habitants.

## Referències

* ↑ «Gran Enciclopèdia Aragonesa, Saravillo». Arxivat de l'original el 2017-07-02. [Consulta: 7 octubre 2016].

## Bibliografia

* Gran Enciclopèdia Aragonesa, Plan Arxivat 2015-11-22 a Wayback Machine.
Viccionari
# Platja d'en Pere Esteve

La platja d'en Pere Esteve és una platja del municipi del Port de la Selva (Alt Empordà) situada en un entorn residencial, a la badia del Port de la Selva, entre la platja del Rec de Canet i la platja de la Vall. Té una longitud de 26 m i una amplada de 10 m, formada per sorres i graves. S'hi accedeix des del camí de ronda. A la platja hi ha una antiga barraca de pescadors.

## Referències

* ↑ «Platja d'en Pere Esteve». Ajuntament del Port de la Selva.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Platja d'en Pere Esteve». Visita Costa Brava.
# President de Sri Lanka

El president de Sri Lanka és el cap d'estat i cap de govern del país. Aquesta és la llista dels presidents de Sri Lanka des de l'adopció de la república, en 1972.
| # | President | Inici del govern | Fi del govern | Partit |
| 1 | William Gopallawa | 22 de maig de 1972 | 4 de febrer de 1978 | sense partit |
| 2 | Junius Richard Jayewardene | 4 de febrer de 1978 | 2 de gener de 1989 | United National Party |
| 3 | Ranasinghe Premadasa | 2 de gener de 1989 | 1 de maig de 1993 | United National Party |
| 4 | Dingiri Banda Wijetunga | 2 de maig de 1993 | 12 de novembre de 1994 | United National Party |
| 5 | Chandrika Kumaratunga | 12 de novembre de 1994 | 19 de novembre de 2005 | People's Alliance |
| 6 | Mahinda Rajapaksa | 19 de novembre de 2005 | 9 de gener de 2015 | People's Alliance |
| 7 | Maithripala Sirisena | 9 de gener de 2015 | 18 de novembre de 2019 | Sri Lanka Freedom Party |
| 8 | Gotabaya Rajapaksa | 18 de novembre de 2019 | 14 de juliol de 2022 (va renunciar) | Sri Lanka Freedom Party |
| 9 | Ranil Wickremesinghe | 14 de juliol de 2022 | 2024 | United National Party |
| 10 | Anura Kumara Dissanayake | setembre de 2024 | en el càrrec | Janatha Vimukthi Peramuna |

## Vegeu també

* Primer ministre de Sri Lanka

## Referències

* ↑ «Anura Kumara to be sworn in as President today» (en anglès). www.adaderana.lk. Arxivat de l'original el 23 September 2024. [Consulta: 23 setembre 2024].
* ↑ Radhakrishnan, R. K. «Anura Kumara Dissanayake Wins Sri Lanka Presidential Election 2024» (en anglès). Frontline, 22-09-2024. Arxivat de l'original el 23 September 2024. [Consulta: 22 setembre 2024].
# President de Transnístria

El president de Transnístria és el més alt funcionari electe de Transnístria, un petit estat amb reconeixement limitat que va declarar la independència de Moldàvia el 2 de setembre del 1990. El president de la república és el cap d'Estat del país i també és comandant en cap de les seves forces armades. Per la Constitució de Transnístria, també representa el país a l'estranger.
El president de la República Moldava de Transnístria, com s'anomena oficialment Transnístria, és elegit pels ciutadans de la república sobre la base del sufragi universal, igual i directe per vot secret per un període de cinc anys.
El president actual és Vadim Krasnosselski, des del 16 de desembre de 2016. Va ser elegit a les eleccions de 2016 i reelegit a les eleccions de 2021.

## Llista de caps d'Estat de Transnístria (1990-present)

| Presidència | Mandat | Nom | Inici del mandat | Fi del mandat | Partit polític | Partit polític |
| President del Soviet Suprem provisional de Pridnestróvie ||||||||
| 1 | 1 | Ígor Smirnov | 3 de setembre de 1990 | 29 de novembre de 1990 | | Partit Comunista de la Unió Soviètica |
| Líder de la República de Transnístria ||||||||
| 1 | 1 | Ígor Smirnov | 29 de novembre de 1990 | 29 d'agost de 1991 | Independent | Independent |
| Interí | 1 | Andrei Manoilov | 29 d'agost de 1991 | 1 d'octubre de 1991 | Independent | Independent |
| 2 | 1 | Ígor Smirnov | 1 d'octubre de 1991 | 3 de desembre de 1991 | Independent | Independent |
| President de Transnístria ||||||||
| 1 | 1 | Ígor Smirnov | 1 de desembre de 1991 | 22 de desembre de 1996 | | República |
| 1 | 2 | Ígor Smirnov | 22 de desembre de 1996 | 9 de desembre de 2001 | | República |
| 1 | 3 | Ígor Smirnov | 9 de desembre de 2001 | 10 de desembre de 2006 | | República |
| 1 | 4 | Ígor Smirnov | 10 de desembre de 2006 | 30 de desembre de 2011 | | República |
| 2 | 1 | Ievgueni Xevtxuk | 30 de desembre de 2011 | 16 de desembre de 2016 | Independent | Independent |
| 3 | 1 | Vadim Krasnosselski | 16 de desembre de 2016 | 17 de desembre de 2021 | Independent | Independent |
| 3 | 2 | Vadim Krasnosselski | 17 de desembre de 2021 | Actualitat | Independent | Independent |
# President de Sud-àfrica

El càrrec de President de Sud-àfrica va ésser creat el 1961 quan la Unió de Sud-àfrica es va convertir en la República de Sud-àfrica. Les funcions del president eren heretades dels antics Governadors Generals de la Corona i, per tant, es limitaven a la representació honorífica de l'Estat. Això va ésser així fins al 1984 en què es va reformar el sistema polític en un règim presidencialista i, a partir de llavors el president va assumir també el poder executiu. La residència oficial dels presidents sud-africans és Mahlamba Ndlopfu (antigament Libertas) a Pretòria.

## Partits

El càrrec de President de Sud-àfrica va ser ocupat des del principi i fins al 1994 per polítics blancs del Partit Nacional de Sud-àfrica. A partir d'aquest any, amb la caiguda de l'apartheid i el nomenament de Nelson Mandela com a nou president, el càrrec ha estat en mans de polítics negres del partit del Congrés Nacional Africà.

## Llista dels Presidents

| Nom | Nom | Afiliació política | Mandat |
| Presidents només amb funcions representatives. (1961–1984) |||||
| 1 | Charles R. Swart (1894- 1982) | Partit Nacional | 31 de maig 1961 - 31 de maig 1967 |
| 2 | Théophilus E. Donges (1898-1968) | Partit Nacional | 31 de maig 1967 - 1 de juny 1967 |
| 3 | Jozua François Naudé (1889-1969) | Partit Nacional | 1 de juny 1967 - 10 d'abril 1968 per interinitat |
| 4 | Jacobus Johannes Fouché (1898-1980) | Partit Nacional | 10 d'abril 1968 - 19 d'abril 1975 |
| 5 | Nicolaas Diederichs (1903-1978) | Partit Nacional | 19 d'abril 1975 - 28 de setembre 1978 |
| 6 | John Vorster (1915-1983) | Partit Nacional | 28 de setembre 1978 - 4 de juny 1979 |
| 7 | Marais Viljoen (1915-2007) | Partit Nacional | 19 de juny 1979 - 5 de setembre 1984 |
| Presidents amb funcions executives. (1984–1994) |||||
| 8 | Pieter Willem Botha (1916 - 2006) | Partit Nacional | 5 de setembre 1984 - 14 d'agost 1989 |
| 9 | Frederik de Klerk (1936-2021) | Partit Nacional | 15 d'agost 1989 - 10 de maig 1994 |
| Presidents després de l'abolició de l'apartheid. (1994-present) |||||
| 10 | Nelson Mandela (1918-2013) | ANC | 10 de maig 1994 - 14 de juny 1999 |
| 11 | Thabo Mbeki (nascut el 1942) | ANC | 14 de juny 1999 - 25 de setembre 2008 |
| 12 | Kgalema Motlanthe (nascut el 1949) | ANC | 25 de setembre 2008 - 9 de maig 2009 |
| 13 | Jacob Zuma (nascut el 1942) | ANC | 9 de maig 2009 - 14 de febrer 2018 |
| 13 | Cyril Ramaphosa (nascut el 1952) | ANC | Des del 15 de febrer 2018 |
# Portada/Prova/efemèride desembre 28

Chuan Monleón cantant en el seu conchunt, Orchatera Sonit Sístem
« 27 de disiembre · 28 de disiembre · 29 de disiembre »
# Policètid

Els policètids són metabòlits secundaris de bacteris, fongs, plantes i animals. Els policètids són biosintetitzats per la polimerització de subunitats acetil i propionil en un procés similar a la biosíntesi d'àcids grassos (una condensació de Claisen). Són els blocs de construcció per un ampli ventall de productes naturals.
Els policètids són estructuralment una família molt diversa de productes naturals amb activitats biològiques i propietats farmacològiques diverses.
Els policètids es divideixen en tres classes:
* Tipus I (sovint macròlids produïts per megasíntesi multimodular)
* Tipus II (sovint molècules aromàtiques produïdes per acció iterativa d'enzims dissociats)
* Tipus III (sovint molècules aromàtiques petites produïdes per espècies de fongs)
En ús comercial hi ha antibiòtics policètids, antifúngics, citostàtics, anticolesterolèmics, antiparasítics, promotors del creixement animal i insecticides naturales.

## Exemples

* Macròlids
** Picromicina, el primer macròlid aïllat (1950)
** Els antibiòtics eritromicina A, claritromicina, i azitromicina
** L'antihelmíntic ivermectina
* Antibiòtics poliens
** Anfotericina B
* Tetraciclina
** La família d'antibiòtics tetraciclina
* Acetogenina
** Annonacina
** Uvaricina
* Altres
** Discodermolida
** Aflatoxina

## Biosíntesi

Els policètids són sintetitzats per un o més enzims policètido-sintasa (PKS) especialitzats i molt complexos.

## Referències

* 1 2 Robinson JA «Polyketide synthase complexes: their structure and function in antibiotic biosynthesis». Philos Trans R Soc Lond B Biol Sci., 332, 1991, pàg. 107–114. DOI: 10.1098/rstb.1991.0038. PMID: 1678529.
# Polidamant (desambiguació)

Polidamant és el nom dels següents personatges:
* Polidamant, heroi troià
* Polidamant d'Escotussa, atleta de l'antiga Grècia
* Polidamant de Farsàlia, tirà de Farsàlia
# Poliàrat

Poliàrat (en llatí Polyaratus, en grec antic Πολυάρατος "Polyáratos") fou un polític rodi, cap del partit favorable a Perseu de Macedònia durant la Tercera Guerra Macedònica.
Polibi diu que tenia un caràcter extravagant i ostentador i estava carregat de deutes que esperava pagar amb ajut del rei macedoni. Al començament de la guerra el 171 aC es va aliar amb Dinó de Rodes per intentar induir als rodis a negar l'auxili de vaixells al pretor romà Gai Lucreci Gal, però no se'n va sortir. Després va proposar entregar a Perseu, a canvi de rescat, als presoners macedonis que havien caigut en mans dels rodis, consell que va ser escoltat.
Durant tota la guerra va mantenir correspondència amb Perseu i el [169 aC], quan les coses semblaven afavorir al rei, va aconseguir que el govern de Rodes donés audiència als ambaixadors macedonis i il·liris, i oferís fer de mediador per posar fi a la guerra. Això va molestar molt als romans i després de la derrota de Perseu el 168 aC, Poliàrat es va sentir en perill i va fugir.
Es va refugiar a la cort de Ptolemeu VI Filomètor d'Egipte, però el legat romà Gai Popil·li Lenat va exigir la seva rendició. Per eludir la petició va ser enviat secretament a Rodes. Poliàrat va fugir pel camí i es va refugiar a Faselis i després a Cibira. Els habitants de les dues ciutats, que no es volien enemistar amb el senat romà, el van expulsar, i la segona vegada va ser portat a Rodes, des d'on el van enviar presoner a Roma. La seva sort posterior es desconeix.

## Referències

* ↑ Polyaratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 442
# Primari (astronomia)

En astronomia, un primari (també anomenat cos primari, gravitacional primari o cos central) és el cos principal –és a dir, el més massiu– d'un sistema lligat per la gravetat. Els objectes que orbiten directament al voltant d'un primari s'anomenen secundaris o cossos secundaris, els que orbiten al voltant d'aquests són terciaris, etc. Es parla també de terciari quan un objecte orbita al voltant d'una parella d'objectes que forma un sistema binari; el més important d'aquests dos darrers és el primari i l'altre de la parella és el secundari.
Per exemple, en el sistema solar el Sol és el primari per tots els objectes que l'orbiten. De la mateixa manera, el primari de tots els satèl·lits (siguin naturals, com la Lluna, o artificials) és el planeta al voltant del qual orbiten.

## Vegeu també

* Satèl·lit natural
* Satèl·lit artificial
* Sistema planetari
* Planeta doble
# Pou del Sastre

El Pou del Sastre és un pou del terme municipal de Castell de Mur, en territori del poble de Puigmaçana, de l'antic municipi de Mur.
Està situat a 561 m d'altitud, al sector sud-oest de la partida de Claverol, a l'oest-nord-oest de la Masia de Claverol. És al sud, però bastant allunyat, del Corral del Sastre.

## Enllaços externs

* Institut Cartogràfic de Catalunya
# Premis Ondas 1981

Els Premis Ondas 1981 van ser la vint-i-vuitena edició dels Premis Ondas, atorgats el 1981 per un jurat presidit per Antonio Garrigues y Díaz-Cañabate. En aquesta edició es diferencien les categories: Premis Nacionals de ràdio, nacionals de televisió, internacionals de ràdio i televisió, hispanoamericans i especials.

## Nacionals de ràdio

* Manuel Antonio Rico de RNE
* Rafael Ortega Benito de RNE
* Ramón Criado de RNE
* Encarna Sánchez de Radio Miramar
* José María García, per El partido de la jornada de la cadena SER
* Informativo Regional Andaluz de Radio Sevilla, Cadena SER
* El Quinto Jinete de la Cadena SER

## Nacionals de televisió

* Carmen Maura de TVE per Esta noche.
* Tauromaquia de TVE
* Serveis informatius TVE Barcelona pel vídeo periodístic de l'assalt al Banc Central de TVE
* José Marín Quesada de TVE

## Internacionals de ràdio

* Picasso-creator or destroyer?, BBC
* Fotomodels, Bayerischer Rundfunk
* L'oiseaus sanglant, Radiotelevisió eslovena de Iugoslàvia
* La matinée des autres, France Culture

## Internacionals de televisió

* Je ne joue pas, je travaille, FR3
* Charter poer l'enfer, TF1
* Ramses en Liesbeth, AVRO d'Holanda
* Six compositions for music and TV screen, Polònia

## Hispanoamericans

* Nydia Caro en Nueva York, Producciones Francisco Cordero de Puerto Rico
* Vinicius para Crianças - Arca de Noé, TV Globo del Brasil
* Odisea Burbujas, Televisa de Mèxic
* Joaquín Riviera, Venevisión de Veneçuela

## Especials

* Retransmissió del cop d'estat del 23-F, Cadena SER
* Frederic Pottecher, Radio Montecarlo de Mònaco

## Referències

* ↑ Concedidos los premios Ondas, ABC, 11 de novembre de 1981
* ↑ Carmen Maura, El País, 11 de novembre de 1981

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Projecte de Clarmont

Projecte o Prejecte, anomenat saint Priest à Clarmont i al Lionès, saint Prix a l'Illa de França i a la Picardia, saint Projet al Cantal, o saint Préjet a l'Alt Loira i a l'Alier. En llatí es diu Projectus o Praejectus, i també és anomenat Prist. Va morir com a màrtir el 676. És un sant de l'Església catòlica romana, bisbe d'Alvèrnia, celebrat el 25 de gener. És el patró de Santa Maria de Palautordera.

## Referències

* ↑ Saint Prix évêque et martyr (✝ 676) (francès)
* ↑ «Goigs a sant Proget patró de Santa Maria de Palautordera». [Consulta: 2022].